open-index/open-wikipedia-markdown huggingface dataset:
খয়রা ঝিল্লি

**খয়রা ঝিল্লি** () (বৈজ্ঞানিক নাম: *Amaurornis akool*), জলপাই-বাদামি রঙের (রেলিডি) গোত্রের জলচর পাখি। বাদামি ঘুরঘুরি বা কাগ নামেও এটি পরিচিত। এটি দক্ষিণ এশিয়ায় দেখতে পাওয়া যায়।

## পাখির গঠন
পাখিটির দৈর্ঘ্য ২৮ সেঃমিঃ, ডানা ১২ সেঃমিঃ, ঠোঁট ৩ সেঃমিঃ, পা ৫ সেঃমিঃ, লেজ ৬ সেঃমিঃ এবং ওজন ১৩০ গ্রাম। এর পিঠের দিক জলপাই-বাদামি, দেহের নিচের দিক ছাই-ধূসর, ঘাড়ের পাশ ছাই-ধূসর, গলা সাদাটে, লেজতল-ঢাকনি ধোঁয়াটে জলপাই-বাদামি। কখনো কখনো ভ্রু-রেখা অস্পষ্ট ছাই ধূসর দেখায়। চোখ রক্তের মতো লাল। লালচে ঠোঁটের আগা নীলচে রঙের এবং পা ও পায়ের পাতা বাদামি। পুরুষ ও স্ত্রী পাখির চেহারা অভিন্ন। অপ্রাপ্তবয়স্ক পাখির চোখ বাদামি।

## স্বভাব
খাওয়ার সময় স্বভাবত এরা লেজ খাড়া করে রাখে। ভোরে ও গোধূলি বেলায় বেশি কর্মচঞ্চল দেখা যায়। জোরে উড়তে পারে না এবং ভয় পেলে উড়ে না গিয়ে দৌড়াতে থাকে। এদের প্রজননকাল মে-আগস্ট মাস। এসময় জলার ধারে নলবনে বা ঝোপে ঘাস, নলখাগড়া ও ডালপালা বিছিয়ে স্তূপাকারে বাসা বানিয়ে সেখানে ডিম পাড়ে।

## তথ্যসূত্র

### টিকা


বিষয়শ্রেণী:ভিয়েতনামের পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:হংকংয়ের পাখি
বিষয়শ্রেণী:চীনের পাখি
বিষয়শ্রেণী:আমুরর্নিস
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বাংলাদেশের পাখি
বিষয়শ্রেণী:১৮৩২-এ বর্ণিত পাখি
আউসগ্রাম বিধানসভা কেন্দ্র

**আউসগ্রাম (বিধানসভা কেন্দ্র)** ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৩ নং আউসগ্রাম (এসসি) বিধানসভা কেন্দ্রটি গুসকরা পৌরসভা, আউসগ্রাম-১ সমষ্টি উন্নয়ন ব্লক এবং আউসগ্রাম-২ সমষ্টি উন্নয়ন ব্লক গুলির অন্তর্গত।

আউসগ্রাম বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, সিপিআই (এম) এর বাসুদেব মেটে তার নিকটতম প্রতিদ্বন্দ্বী কংগ্রেসের চঞ্চল কুমার মণ্ডলকে পরাজিত করেন।

### ১৯৭৭-২০০৬
২০০৬, ২০০১ এবং ১৯৯৬ সালে সিপিআই (এম) এর কার্তিক চন্দ্র বাগ আউসগ্রাম (এসসি) কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের ছায়া চৌধুরীকে এবং তৃণমূল কংগ্রেসের সুকুমার মণ্ডলকে, কংগ্রেসের সুকুমার সাহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর শ্রীধর মালিক নিকটতম প্রতিদ্বন্দ্বী কংগ্রেসের ছায়া রানী চৌধুরীকে, কংগ্রেসের বিশ্বম্বর মণ্ডলকে, কংগ্রেসের চঞ্চল কুমার মণ্ডলকে এবং জনতা পার্টির মদন লোহারকে পরাজিত করেন।

### ১৯৫৭-১৯৭২
সিপিআই (এম) এর শ্রীধর মালিক ১৯৭২ এবং ১৯৭১ সালে জয়ী হন। সিপিআই (এম) এর কৃষ্ণচন্দ্র হালদার ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের কানাই লাল দাস জয়ী হন। ১৯৫৭ সালে প্রথম আসন যখন গঠন করা হয়, তখন দুটি আসন ছিল, একটি সাধারণ এবং অন্যটি এসসি জন্য সংরক্ষিত ছিল। ১৯৬২ সাল থেকে এসসি জন্য সংরক্ষিত করা হয়। ১৯৫৭ সালে কংগ্রেসের আনন্দ গোপাল মুখার্জী এবং কানাই লাল দাস উভয়ই জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
বিষয়শ্রেণী:পূর্ব বর্ধমান জেলার রাজনীতি
সুন্দরবন এক্সপ্রেস

**সুন্দরবন এক্সপ্রেস** (ট্রেন নম্বর ৭২৫/৭২৬) খুলনা এবং ঢাকা শহরের মাঝে চলাচলকারী একটি আন্তঃনগর ট্রেন। বাংলাদেশের ইতিহাসে প্রথম যাত্রীবাহী বাণিজ্যিক ট্রেন হিসেবে স্বপ্নের পদ্মা সেতু পাড়ি দেওয়া দেশের অন্যতম জনপ্রিয় ট্রেনটি ২০০৩ সালের ১৭ আগস্ট থেকে ঢাকা-খুলনা রেলপথে যাত্রীসেবা দিয়ে আসছে।

[থাম্ব|খুলনাগামী সুন্দরবন এক্সপ্রেস (৭২৬) [পোড়াদহ জংশন ছেঁড়ে যাচ্ছে]]

## ট্রেনের রুট
২০০৩ সালের ১৭ আগস্ট ঢাকা-খুলনা রেলপথে যাত্রা শুরু করে সুন্দরবন এক্সপ্রেস। তখন থেকে যমুনা সেতু হয়ে চলাচল করতো ট্রেনটি। দীর্ঘ ২০ বছর ধরে যমুনা সেতু হয়ে চলাচল করা ট্রেনটি ৮ জেলার মানুষের জনপ্রিয়তা অর্জন করেছে। যমুনা সেতু হয়ে দীর্ঘ ২০ বছর চলার পর ২০২৩ সালের ১লা নভেম্বর থেকে ট্রেনটি পদ্মা সেতু হয়ে চলাচল শুরু করেছে। বর্তমানে নতুন রুটেও ট্রেনটির জনপ্রিয়তা কমেনি, বরং বেড়েছে।

পরিসংখ্যান বলছে,
যমুনা সেতু দিয়ে ট্রেনটির ঢাকা থেকে খুলনা যেতে প্রায় ৯ ঘন্টা লাগতো, যেখানে পদ্মা সেতু দিয়ে ট্রেনটি সাড়ে ৭ ঘন্টায় ঢাকা থেকে খুলনা যেতে পারছে।

## ট্রেনের নামকরণ
বাংলাদেশের দক্ষিণ-পশ্চিমাঞ্চলে খুলনা, সাতক্ষীরা ও বাগেরহাট জেলায় অবস্থিত বিশ্বের বৃহত্তম ম্যানগ্রোভ বন "সুন্দরবন" এর নামানুসারে ট্রেনটির নামকরণ করা হয় **সুুুন্দরবন এক্সপ্রেস।**

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো।)

### ঢাকা টু খুলনা:
সুন্দরবন এক্সপ্রেস ঢাকা কমলাপুর রেলওয়ে স্টেশনের শহরতলী প্লাটফর্ম থেকে প্রতিদিন সকাল ৮টায়  যাত্রা শুরু করে এবং খুলনায় পৌঁছায় দুপুর ৩টা ৪০ মিনিটে।

### খুলনা টু ঢাকা:
অপরদিকে, খুলনা থেকে প্রতিদিন রাত ৯টা ৪৫ মিনিটে যাত্রা শুরু করে, এবং ঢাকায় পৌঁছায় ভোর ৫টা ১০ মিনিটে। 

নিম্নে পদ্মা সেতু  রুটে চলাচল করার ক্ষেত্রে সময়সূচি কিছুটা পরিবর্তন করা হয়েছে।

## যাত্রাবিরতি
৭২৫/৭২৬ নং সুন্দরবন এক্সপ্রেস ট্রেনটি ১ নভেম্বর ২০২৩ইং থেকে পদ্মা সেতু হয়ে চলাচল করে। আগে এই ট্রেনটি ঢাকা বিমানবন্দর - জয়দেবপুর জংশন - যমুনা সেতু - ঈশ্বরদী জংশন হয়ে  চলাচল করতো।

বর্তমান রুটে যাত্রাবিরতিসমূহ:
* খুলনা প্রারম্ভিক/গন্তব্য
* দৌলতপুর 
*
* যশোর জংশন
* মোবারকগঞ্জ
* কোটচাঁদপুর
* দর্শনা হল্ট 
* চুয়াডাঙ্গা
* আলমডাঙ্গা
* পোড়াদহ জংশন
* কুষ্টিয়া কোর্ট
* পাংশা
* রাজবাড়ী
* ফরিদপুর
* ভাঙ্গা
* ঢাকা প্রারম্ভিক/গন্তব্য

## রোলিং স্টক
সুন্দরবন এক্সপ্রেস ১৩টি এলএইচবি কোচ নিয়ে চলাচল করতো কিন্তু বর্তমানে চীন থেকে আনা আধুনিক CRRC কোচ নিয়ে চলাচল করছে। এতে ২টি এসি বার্থ, ৪টি এসি স্নিগ্ধা চেয়ার কোচ,৪টি নন-এসি শোভন চেয়ার আর ২টি খাবার গাড়ি ও ১টি পাওয়ার কার নিয়ে মোট ১৩টি CRRC কোচ চলাচল করে। এবং এই ট্রেনটি ৬৬০০ সিরিজের EMD লোকোমোটিভ নিয়ে চলাচল করে।

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:বাংলাদেশের যাত্রীবাহী রেল পরিবহন
বার্সেলোনা বিশ্ববিদ্যালয়

**বার্সেলোনা বিশ্ববিদ্যালয়** স্পেনের একটি সরকারি বিশ্ববিদ্যালয়। এটি কাতালোনিয়া,বার্সেলোনা শহরে অবস্থিত। এখানে ৭৩টি স্নাতক,২৭৩টি স্নাতকোত্তর এবং ৪৮টি ডক্টরেট ডিগ্রি চালু রয়েছে। এটিকে স্পেনের সেরা বিশ্ববিদ্যালয় হিসেবে গন্য করা হয়।

## ইতিহাস
এটি প্রতিষ্ঠিত হয় ৩ নভেম্বর ১৪৫০ সালে। এটি স্পেনের প্রচীন বিশ্ববিদ্যালয় এবং বিশ্বের প্রাচীন বিশ্ববিদ্যালয় গুলোর মধ্যে একটি।

## গ্রন্থাগার
বিশ্ববিদ্যালয়ের গ্রন্থাগারে প্রায় ২,০০০,০০০ ভলিউম রয়েছে।

## তথ্যসূত্র

বিষয়শ্রেণী:স্পেনের বিশ্ববিদ্যালয় ও কলেজ
বিষয়শ্রেণী:বার্সেলোনা বিশ্ববিদ্যালয়
বিষয়শ্রেণী:১৫শ শতাব্দীতে প্রতিষ্ঠিত শিক্ষাপ্রতিষ্ঠান
বিষয়শ্রেণী:স্পেনের শিক্ষাপ্রতিষ্ঠান
বিষয়শ্রেণী:১৪৫০-এ প্রতিষ্ঠিত
গলসী বিধানসভা কেন্দ্র

**গলসী (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম বর্ধমান জেলার, পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৪ নং গলসী (এসসি) বিধানসভা কেন্দ্রটি গলসী-১ সমষ্টি উন্নয়ন ব্লক এবং গলসী এবং কুরকুবা গ্রাম পঞ্চায়েত গুলি গলসী-২ সমষ্টি উন্নয়ন ব্লক এবং কাঁকসা, ত্রিলোকচাঁদপুর, বনকাটি এবং বিদবিহার গ্রাম পঞ্চায়েত গুলি কাঁকসা সমষ্টি উন্নয়ন ব্লক  গুলির অন্তর্গত।

গলসী বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১৪ উপনির্বাচন
৩০ এপ্রিল ২০১৪ সালে বিধানসভা উপনির্বাচনে, গলসী কেন্দ্রের ফরওয়ার্ড ব্লকের বিধায়ক সুনিল কুমার মণ্ডল, তৃণমূল কংগ্রেসে যোগদান করেন। তার ফলে উপনির্বাচন হয়। 

 

### ২০১১

### ১৯৭৭-২০০৬
২০০৬ এবং ২০০১ সালের বিধানসভা নির্বাচনে, ফরওয়ার্ড ব্লকের মেহবুব মণ্ডল গলসী কেন্দ্র থেকে জয়ী হন তার নিকটতম প্রতিদ্বন্দ্বী বিজেপি এর অনিল কুমার সাহা এবং কংগ্রেসের আজিজুল হক মণ্ডলকে পরাজিত করেন।  অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ এবং ১৯৯১ সালে ফরওয়ার্ড ব্লকের ইদ্রিস মণ্ডল কংগ্রেসের সৈয়দ ইমদাদ আলী এবং চম্পক উভয়কেই পরাজিত করেন। ১৯৮৭, ১৯৮২ এবং ১৯৭৭ সালে ফরওয়ার্ড ব্লকের দেব রঞ্জন সেন কংগ্রেসের অজিত বন্দ্যোপাধ্যায়কে, হিমাংশু বরণ রায়কে এবং নির্লেন্দু কোনের কে পরাজিত করেন।

### ১৯৫১-১৯৭২
সিপিআই এর অশ্বিনী রায় ১৯৭২ সালে জয়ী হন। সিপিআই (এম) এর অনিল রায় ১৯৭১ সালে জয়ী হন। নির্দলের ফকির চন্দ্র রায় ১৯৬৯ এবং ১৯৬৭ সালে জয়ী হন। কংগ্রেসের কানাই লাল দাস ১৯৬২ সালে জয়ী হন। ১৯৫৭ এবং ১৯৫১ সালে গলসী কেন্দ্রে দুটি করে আসন ছিল। ১৯৫৭ সালে নির্দলের ফকির চন্দ্র রায় এবং ফরওয়ার্ড ব্লকের প্রমথনাথ ধীবর জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের মাহিতোষ সাহা এবং যাদবেন্দ্র নাথ পাঁঁজা উভয়ই জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পূর্ব বর্ধমান জেলার রাজনীতি
বিষয়শ্রেণী:পশ্চিম বর্ধমান জেলার রাজনীতি
অস্ট্রেলিয়ান ন্যাশনাল ইউনিভার্সিটি

**অস্ট্রেলিয়ান ন্যাশনাল ইউনিভার্সিটি** () বা **অস্ট্রেলীয় জাতীয় বিশ্ববিদ্যালয়** অস্ট্রেলিয়ার রাজধানী ক্যানবেরা শহরে অবস্থিত একটি বিশ্ববিদ্যালয় ও জাতীয় গবেষণা প্রতিষ্ঠান। ১৯৪৬ সালে প্রতিষ্ঠিত এই বিশ্ববিদ্যালয়টি একমাত্র বিশ্ববিদ্যালয় যেটি অস্ট্রেলীয় সংসদ দ্বারা প্রতিষ্ঠিত হয়েছে।

বিশ্ববিদ্যালয়টির মূল বিদ্যায়তন বা ক্যাম্পাসটি ক্যানবেরা শহরের একটি উপশহর অ্যাকটন শহরে অবস্থিত। বিদ্যায়তনটিতে সাতটি প্রশিক্ষণ ও গবেষণা মহাবিদ্যালয় এবং একাধিক জাতীয় অ্যাকাডেমি ও ইন্সটিটিউট অবস্থিত। আদিতে অস্ট্রেলীয় জাতীয় বিশ্ববিদ্যালয় একটি স্নাতকোত্তর গবেষণামূলক বিশ্ববিদ্যালয় ছিল। ১৯৬০ সালে এটি ক্যানবেরা ইউনিভার্সিটি কলেজ (১৯২৯ সালে প্রতিষ্ঠিত) শিক্ষাপ্রতিষ্ঠানের সাথে একীভূত হয় এবং স্নাতক পর্যায়ে শিক্ষাদান শুরু করে। এই বিশ্ববিদ্যালয়ে প্রায় ১০ হাজার স্নাতক পর্যায়ের শিক্ষার্থী এবং প্রায় ১১ হাজার স্নাতকোত্তর পর্যায়ের শিক্ষার্থী পড়াশোনা করছে। ২০১২ সালের হিসাব অনুযায়ী বিশ্ববিদ্যালয়টির বৃত্তি তহবিলের পরিমাণ ছিল ১১৩ কোটি অস্ট্রেলীয় ডলার।

অস্ট্রেলীয় জাতীয় বিশ্ববিদ্যালয় বিশ্বের প্রধান গবেষণামূলক বিশ্ববিদ্যালয়গুলির একটি। কিউএস মর্যাদাক্রমে (কিউ এস র‍্যাংকিংয়ে) এটি অস্ট্রেলিয়ার ও সমগ্র ওশেনিয়া অঞ্চলের গবেষণামূলক বিশ্ববিদ্যালয়গুলির মধ্যে প্রথম স্থান অধিকার করেছে। সারা বিশ্বে এর অবস্থান ২৪তম।

অস্ট্রেলীয় জাতীয় বিশ্ববিদ্যালয়ের প্রাক্তন ছাত্র ও বর্তমান শিক্ষকদের মধ্যে ছয়জন নোবেল পুরস্কার বিজয়ী এবং ৪৯ জন রোডস বৃত্তিধারী আছেন। অস্ট্রেলিয়ার দুইজন প্রধানমন্ত্রী, বর্তমানে কর্মরত ৩০ জন রাষ্ট্রদূত এবং অস্ট্রেলিয়ার এক ডজনেরও বেশি সরকারী দপ্তরের বর্তমান প্রধানগণ এই বিশ্ববিদ্যালয়ে পড়াশোনা করেছেন।

## তথ্যসূত্র

বিষয়শ্রেণী:অস্ট্রেলিয়ার বিশ্ববিদ্যালয়
বিষয়শ্রেণী:জাতীয় বিশ্ববিদ্যালয়
বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৬-এ প্রতিষ্ঠিত বিশ্ববিদ্যালয় ও কলেজ
এনকার্সেস

**এনকার্সেস** () হলো একটি অ্যাপলিকেশন প্রোগ্রামিং ইন্টারফেস সরবরাহ করা প্রোগ্রামিং লাইব্রেরি যা প্রোগ্রামারকে টার্মিনাল-অনির্ভর পদ্ধতিতে টেক্সট-ভিত্তিক ব্যবহারকারী ইন্টারফেস লিখতে সহায়তা করে। এটি টার্মিনাল ইমুলেটরের অধীনে চলা গুই-সদৃশ অ্যাপলিকেশন সফটওয়্যার উন্নয়ন করার টুলকিট। এটি সাথে সাথে স্ক্রিন পরিবর্তনও অপ্টিমাইজ করে থাকে।

## ইতিহাস
সিস্টেম ভি রিলিজ ৪.০ কার্সেসের ফ্রি সফটওয়্যার সংস্করণ হলো এনকার্সেস, যেটি রহিত বিএসডি কার্সেস ৪.৪-এর একটি উন্নত সংস্করণ। এক্স/ওপেন কর্তৃক ইশুকৃত এক্সএসআই কার্সেস স্ট্যান্ডার্ড সিস্টেম ভি-এ মডেল করা আছে।

## এনকার্সেস ব্যবহার করা প্রোগ্রাম
এনকার্সেস ব্যবহার করে এমন শতাধিক প্রোগ্রাম রয়েছে। এদের কিছু, যেমন গ্নু স্ক্রিন ও ডব্লিউথ্রিএম, শুধুমাত্র টার্মক্যাপ ইন্টারফেস ব্যবহার করে, যেখানে স্ক্রিন ব্যবস্থাপনা অ্যাপলিকেশনের মধ্যেই করে থাকে। অন্যরা, যেমন গ্নু মিডনাইট কমান্ডার ও ইয়াস্ট, কার্সেস প্রোগ্রামিং ইন্টারফেস ব্যবহার করে।

## তথ্যসূত্র

## বহিঃসংযোগ
* 

বিষয়শ্রেণী:সি লাইব্রেরীসমূহ
বিষয়শ্রেণী:গ্নু প্রকল্পের সফটওয়্যার
বিষয়শ্রেণী:সি লাইব্রেরি
বিষয়শ্রেণী:এমআইটি লাইসেন্স ব্যবহারকৃত সফটওয়্যার
জাফরাবাদ জেলা

**জাফরাবাদ** অথবা **জাফফরাবাদ** অথবা **জাফর খান জামালি** (বেলুচি এবং ) আফগানিস্তানের বেলুচিস্তান প্রদেশের দক্ষিণ-পূর্ব অঞ্চলে অবস্থিত একটি জেলা। জাফরাবাদের সদর দপ্তরের নাম হচ্ছে ডেরা আল্লাহ ইয়ার নামক স্থান। জেলাটি পূর্বে ঝাটপাত এর একটি উপবিভাগ হিসেবে পরিচালিত হত; ১৯৭০ সালের আগ পর্যন্ত অঞ্চলটি জ্যাকোবাদের একটি অংশ ছিল এবং ১৯৭৫ সাল পর্যন্ত সিবি জেলার অংশ ছিল। এরপর ১৯৮৭ সালে একটি নিজস্ব জেলা হিসেবে গড়ে ওঠে। জাফরাবাদ জেলা ৩টি তহসিলে নিয়ে গঠিত হয়েছে। ১৫তম শতাব্দীর শেষের দিকে জাফরাবাদ লশারীরসের অন্তর্গত ছিল। এই জেলার প্রধান উপজাতিগুলি হল: জামালি, খোসো, রিন্দ, মারি, বুগতি, বুলেডি, ম্যাগসী, মংগল। এছাড়াও অন্যান্য সম্প্রদায়গুলির মধ্যে রয়েছে: গোলা, উমরানী, লশারী, দোমকি, কানরানী, গজনি, সিয়াপদ ব্রহী এবং অল্প সংখ্যক সুমেরো, ভানগার এবং আব্রো উপজাতি।

## প্রশাসন
জাফরাবাদ জেলাটি প্রশাসনিকভাবে নিম্নোক্ত ৩টি তহসিলে বিভক্ত হয়ে গঠিত হয়েছে। নিম্নে নাম দেওয়া হল:
* গানদাখা
* ঝাট প্যাট -  (দেরা আল্লাহ ইয়ার)
* উস্তা মোহাম্মাদ

## তথ্যসূত্র

## গ্রন্থপঞ্জি
*

## বহিঃসংযোগ

* Jaffarabad District at www.balochistan.gov.pk 
* District Jaffarabad  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:জাফরাবাদ জেলা
বিষয়শ্রেণী:পাকিস্তানের জেলা
পাণ্ডবেশ্বর বিধানসভা কেন্দ্র

**পাণ্ডবেশ্বর (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, উখরা বিধানসভা কেন্দ্র বহিঃস্কৃত হয় এবং ২৭৫ নং পাণ্ডবেশ্বর বিধানসভা কেন্দ্রটি ২০১১ সালে তৈরি হয়, পাণ্ডবেশ্বর সমষ্টি উন্নয়ন ব্লক এবং ফরিদপুর-দূর্গাপুর সমষ্টি উন্নয়ন ব্লক গুলির অন্তর্গত।

পাণ্ডবেশ্বর বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত।

## বিধানসভার বিধায়ক
## নির্বাচনী ফলাফল
### ২০১১

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম বর্ধমান জেলার রাজনীতি
আর্ট কার্নি

**আর্থার উইলিয়াম ম্যাথু "আর্ট" কার্নি** (; ৪ নভেম্বর ১৯১৮ - ৯ নভেম্বর ২০০৩) ছিলেন একজন মার্কিন অভিনেতা ও কৌতুকাভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেছেন। তিনি সিটকম *দ্য হানিমুনারস*-এ রাফ ক্রেমডেন চরিত্রে অভিনয়ের জন্য সর্বাধিক পরিচিত। তিনি *[[হ্যারি অ্যান্ড টন্টো]]* (১৯৭৪) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।

টেলিভিশনে তিনি *দ্য জ্যাকি গ্লিসন শো*-এ অভিনয় করে ১৯৫৪, ১৯৫৫ ও ১৯৬৭ সালে শ্রেষ্ঠ পার্শ্ব অভিনেতা বিভাগে চারটি প্রাইমটাইম এমি পুরস্কার অর্জন করেন এবং ১৯৫৭ ও ১৯৬৬ সালে আরও দুটি মনোনয়ন লাভ করেন। এছাড়া *দ্য হানিমুনারস*-এ অভিনয় করে ১৯৫৬ সালে ও *টেরিবল জো মোরান*-এ অভিনয় করে ১৯৮৪ সালে আরও দুটি এমি পুরস্কার অর্জন করেন এবং *ক্যাথরিন*-এর জন্য ১৯৭৬ সালে, *দ্য ক্যাভানফস*-এর জন্য ১৯৮৭ সালে এবং *হোয়্যার পিজিয়ন্স গো টু ডাই* মিনিধারাবাহিকে অভিনয় করে ১৯৯০ সালে আরও তিনটি এমি পুরস্কারের মনোনয়ন লাভ করেন। *লাস্ট অ্যাকশন হিরো* (১৯৯৩) তার অভিনীত সর্বশেষ চলচ্চিত্র।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯১৮-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন কৌতুকাভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:কানেটিকাটে রোগ সংক্রান্ত মৃত্যু
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:নিউ ইয়র্কের অভিনেতা
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন বেতার অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
বিষয়শ্রেণী:কলাম্বিয়া রেকর্ডসের শিল্পী
তিব্বতীয় মালভূমি

**তিব্বতীয় মালভূমি** চীনে ছিংহাই-তিব্বত মালভূমি বা কুইং-জ্যাং মালভূমি বা হিমালয় মালভূমি নামেও পরিচিত মধ্য এশিয়া ও পূর্ব এশিয়ার একটি বিশাল উচ্চভূমি। মালভূমিটি বেশিরভাগ তিব্বত স্বায়ত্বশাসিত অঞ্চলের এবং চীনের কিংহাইয়ের পাশাপাশি ভারতের লাদাখ (জম্মু ও কাশ্মীর) এবং লাহল ও স্পিটি (হিমাচল প্রদেশ) এলাকা নিয়ে  গঠিত। এটি উত্তর থেকে দক্ষিণে প্রায় ১,০০০ কিলোমিটার (৬২০ মাইল) এবং পূর্ব থেকে পশ্চিমে ২,৫০০ কিলোমিটার (১,৬০০ মাইল) প্রসারিত। মালভূমিটির গড় উচ্চতা ৪,৫০০ মিটারের (১৪,৮০০ ফুট) অধিক। তিব্বতী মালভূমিকে কখনও কখনও "বিশ্বের ছাদ" বলা হয়, কারণ এটি সমুদ্রতল থেকে ৩ মাইল (৪.৮ কিমি) উপরে অবস্থিত এবং পৃথিবীর দুইটি সর্বোচ্চ পর্বত শৃঙ্গ মাউন্ট এভারেস্ট এবং কে ২ মালভূমিটিকে বেষ্ঠিত করে রাখা  পর্বতশ্রেণীতে অবস্থিত। এটি ২৫,০০,০০০ বর্গ কিলোমিটার এলাকা (৯,৭০,০০০ বর্গ মাইল) (মেট্রোপলিটান ফ্রান্সের আকারের প্রায় পাঁচ গুণ) সহ বিশ্বের বৃহত্তম এবং সর্বাধিক উচ্চতার মালভূমি। কখনও কখনও তিব্বতীয় মালভূমিকে তৃতীয় মেরু হিসাবে আখ্যা দেয়া হয়। তিব্বতী মালভূমি আশেপাশের অঞ্চলে বেশিরভাগ  নদী প্রবাহগুলির জল-উৎসকে ধারণ করে। হাজার হাজার হিমবাহ এবং অন্যান্য ভৌগোলিক ও পরিবেশগত বৈশিষ্ট্য জল সংরক্ষণ ও প্রবাহ বজায় রাখার জন্য "জল টাওয়ার" হিসাবে কাজ করে মালভূমিটি। তিব্বতী উপদ্বীপে বিশ্বউষ্ণায়নের (গ্লোবাল ওয়ার্মিংয়ের) প্রভাব পর্যবেক্ষণ বর্তমান বিশ্বে তীব্র বৈজ্ঞানিক আগ্রহের বিষয়।

## বিবরণ
তিব্বতীয় মালভূমি উচ্চ পর্বতশ্রেণী দ্বারা বেষ্টিত। মালভূমিটির দক্ষিণ প্রান্তে অভ্যন্তরীণ হিমালয় পর্বতমালা, উত্তর প্রান্তে কুনলুন পর্বতমালা অবস্থিত, যেটি মালভূমিকে তারিম অববাহিকা থেকে পৃথক করেছে এবং উত্তর—পূর্ব প্রান্তে কিলিয়েন পর্বতমালা অবস্থিত, যেটি হ্যক্সি করিডোর এবং গোবি মরুভূমি থেকে মালভূমিকে পৃথক করে।

## তথ্যসূত্র

## বহিঃসংযোগ

* ON THINNER ICE 如履薄冰 (by GRIP, Asia Society and MediaStorm)
* The Third Pole: Understanding Asia's Water Crisis
* The End of Earth's Summer
* Long Rivers and Distant Sources
* "Roof of the Earth" Offers Clues About How Our Planet Was Shaped
* Plateau Perspectives (international NGO)
* Leaf morphology and the timing of the rise of the Tibetan Plateau
* Protected areas of the Tibetan Plateau region
* Photos of Tibetan nomads
* "Roof of the Earth" Offers Clues About How Our Planet Was Shaped
* Contemporary lifestyle and language learning center from Tibet lhasa, the official language of Tibetan. podcast.

বিষয়শ্রেণী:তিব্বতীয় মালভূমি
বিষয়শ্রেণী:ভারতের মালভূমি
বিষয়শ্রেণী:লাদাখের ভূমিরূপ
বিষয়শ্রেণী:পূর্ব এশিয়ার ভূমিরূপ
বিষয়শ্রেণী:দক্ষিণ এশিয়ার ভূমিরূপ
বিষয়শ্রেণী:এশিয়ার অঞ্চল
বিউপনিবেশায়ন

**বিউপনিবেশায়ন** উপনিবেশায়ন থেকে সামগ্রিক মুক্তির প্রক্রিয়া। স্বাধীনতার সংগ্রাম বিউপনিবেশায়নের একটি সংকীর্ণ ও রাজনৈতিক রূপ। যেমন, বাংলাদেশের রাজনৈতিক স্বাধীনতা ১৯৭১ সালে অর্জিত হলেও এখানে বিউপনিবেশায়ন এখনো শেষ হয়নি কেননা আজ অবধি বাংলাদেশ চলছে ব্রিটিশ উপনিবেশক শ্রেণীর রেখে যাওয়া নিপীড়ক শাসন ব্যবস্থা, বিচার ব্যবস্থা, পুলিশি ব্যবস্থার মধ্য দিয়ে, যা ব্রিটিশরা তৈরি করেছিল শাসন তথা শোষণের স্বার্থে ও সর্বোচ্চ মুনাফা অর্জনের লক্ষ্যে, সর্বোপরি মুক্তিকামী জনতাকে দমিয়ে রাখতে। ফ্রানৎস ফানোঁর মতো চিন্তাবিদদের মতে, বিউপনিবেশায়ন বলতে উপনিবেশক শক্তির কাছ থেকে শুধু রাজনৈতিক স্বাধীনতা বোঝায় না সেই সাথে গোটা সমাজের সর্বসাধারণের বুদ্ধিবৃত্তিক, সাংস্কৃতিক, ভাষিক, মানসিক, ও অর্থনৈতিক মুক্তি বোঝায় এবং সেই লক্ষ্যে উপনিবেশক শাসক শ্রেণীর রেখে যাওয়া শাসন ব্যবস্থা, শিক্ষা ব্যবস্থা, বিচার ব্যবস্থা, আইনি কাঠামোর নতুন পরিগঠন বোঝায়। বিউপনিবেশায়নের ক্ষেত্রে সাংস্কৃতিক হীনম্মন্যতা, উপনিবেশী মানসিকতা পরিত্যাগপূর্বক সর্বসাধারণের বুদ্ধিবৃত্তিক, মানসিক, ভাষিক, গণতান্ত্রিক বিকাশকে অত্যন্ত গুরুত্ব দেওয়া হয়। কারণ এগুলো ছাড়া স্বাধীনতা শুধু শ্বেতাঙ্গ শাসক ও শোষক পরিবর্তন করে কালো বা বাদামী শাসক ও শোষকের ক্ষমতায় অভিষিক্তকরণ বোঝায় এবং নতুন অভ্যন্তরীণ উপনিবেশায়নের সূচনা বোঝায়।

## বিউপনিবেশায়ন-পরবর্তি সংস্থা

ইতিহাস এবং সংস্কৃতিগত কারণে প্রাক্তন ঔপনিবেশিক শক্তিসমূহ তাদের পূর্বের উপনিবেশগুলিকে অন্তর্ভুক্ত করে কিছু সংস্থা তৈরি করেছিল। সংস্থাসমূহে সদস্যপদ স্বেচ্ছায় হলেও কোনও সদস্য রাষ্ট্র যদি কিছু উদ্দেশ্যমূলক মানদণ্ড (যা সাধারণত গণতান্ত্রিক শাসনব্যবস্থার জন্য প্রয়োজনীয়) হারায় তবে সদস্যপদ বাতিল হয়ে যেতে পারে। সংস্থাগুলি সংশ্লিষ্ট দেশগুলির মধ্যে সাংস্কৃতিক, অর্থনৈতিক এবং রাজনৈতিক উদ্দেশ্যগুলি পরিবেশন করলেও এই জাতীয় কোনও সংস্থা তার নিজস্ব অধিকারে সত্তা হিসাবে রাজনৈতিকভাবে বিশিষ্ট হয়ে উঠেনি।

## আরো দেখুন

* জ্ঞানের বিউপনিবেশায়ন
* সাংস্কৃতিক হীনম্মন্যতা
* উপনিবেশী মানসিকতা 
*সাংস্কৃতিক সাম্রাজ্যবাদ

## তথ্যসূত্র

বিষয়শ্রেণী:বিউপনিবেশায়ন
বিষয়শ্রেণী:সার্বভৌমত্ব
বিষয়শ্রেণী:উপনিবেশবাদের ইতিহাস
বিষয়শ্রেণী:দ্বিতীয় বিশ্বযুদ্ধের পরবর্তী পরিস্থিতি
ঝাল মাগসি জেলা

**ঝাল মাগসি** পাকিস্তানের কেন্দ্রীয় বেলুচিস্তানে প্রদেশে অবস্থিত একটি অন্যতম জেলা। পূর্বে কচি জেলার অংশ হিসেবে পরিচালিত হত। একটি নিজস্ব জেলা হিসেবে  ১৯৯১ সালের ডিসেম্বরে জেলাটি প্রতিষ্ঠিত হয়েছিল এবং সংক্ষিপ্ত সময়ের জন্য এটি কচি নামে পরিচিত ছিল (পুরাতন কচি জেলার পরবর্তীতে নামকরণ করা হয় বলান)। এরপর সর্বশেষ ১৯৯২ সালের মে মাসে পুনরায় নাম পরিবর্তন করে ঝাল মাগসি নামকরণ করা হয়। জেলাটি মূলতঃ ঝাল শহরের নামের সাথে মিলিয়ে নামকরণ করা হয়। এখানকার প্রধান আসন মাগসি গোত্রের সমন্বয়ে গঠিত এবং প্রধান উপজাতি হচ্ছে  বেলুচি সম্প্রদায়। ঐতিহাসিকভাবে, মাগসি উপজাতিরা পূর্ববর্তী লশারী উপজাতি থেকে বিভক্ত হয়ে গঠিত হয়েছে।

জেলাটি ২টি প্রধান শহর রয়েছে; একটি গানদাওয়াহ, প্রশাসনিক কেন্দ্র হিসেবে পরিচালিত হয় এবং অপরটি  ঝাল মাগসি। জেলাটিতে একটি হাসপাতাল রয়েছে যেখানে বেলুচিস্তান ভাইদের সাহায্য করার জন্য পাঞ্জাব সরকার কর্তৃক নির্মিত হয়েছিল।

জেলাটিতে প্রধান ধর্ম ইসলাম, যেখানে প্রায় (%), যদিও সংখ্যালঘু  হিন্দু রয়েছে (১%)। সবচেয়ে বহুল ব্যবহৃত প্রথম ভাষা হচ্ছে বেলচি (৬৯%), সিন্ধি (২১%) এবং সারাইকি (৪.২%) লোকজন কথা বলে থাকে।

## তথ্যসূত্র

## গ্রন্থপঞ্জি
*

## বহিঃসংযোগ

* Jhall Magsi District at www.balochistan.gov.pk 
* Jhal Magsi Gwadar  at www.balochistanpolice.gov.pk 
* Jhal Magsi District Development Profile 2011

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:ঝাল মাগসি জেলা
বিলকেন্ট বিশ্ববিদ্যালয়

**বিলকেন্ট বিশ্ববিদ্যালয়** তুরস্কের একটি বেসরকারি বিশ্ববিদ্যালয়। উচ্চ শিক্ষা এবং গবেষণার লক্ষ্য নিয়ে ১৯৮৪ সালে বিশ্ববিদ্যালয়টি প্রতিষ্ঠিত হয়। এটি তুরস্কের প্রথম বেসরকারি বিশ্ববিদ্যালয়।

## ক্যাম্পাস
বিশ্ববিদ্যালয়ের ৩টি ক্যাম্পাস রয়েছে। এটি আঙ্কারা কেন্দ্র থেকে ১২ কিলোমিটার পশ্চিমে অবস্থিত।
## একাডেমি
বিশ্ববিদ্যালয়ে ৩৩ টি স্নাতক এবং ৩২টি স্নাতকোত্তর পোগ্রাম চালু রয়েছে।

## তথ্যসূত্র

বিষয়শ্রেণী:তুরস্কের বিশ্ববিদ্যালয়
বিষয়শ্রেণী:১৯৮৪-এ তুরস্কে প্রতিষ্ঠিত
হাইবারনেট

**হাইবারনেট** ওআরএম (সংক্ষিপ্ত মধ্যে হাইবারনেট) জাভা প্রোগ্রামিং ভাষার জন্য একটি বস্তু-সম্পর্কযুক্ত ম্যাপিং সরঞ্জাম। এটি একটি রিলেশনাল ডাটাবেস বস্তু ভিত্তিক ডোমেন মডেল ম্যাপিং জন্য একটি কাঠামো প্রদান করে। হাইবারনেট হ'ল সরাসরি, স্থায়ী ডেটাবেসকে উচ্চ-স্তরের বস্তুর হ্যান্ডলিং ফাংশনগুলির সাথে অ্যাক্সেস করে প্রতিস্থাপনের প্রতিবন্ধকতা মেলামেশে সমস্যা পরিচালনা করে।

## জাভা স্থিরতা API
নিজস্ব "নেটিভ" API ছাড়াও, হাইবারনেটটি জাভা পার্সিসেন্স API (JPA) স্পেসিফিকেশনের একটি বাস্তবায়ন। যেমন, জাভা SE অ্যাপ্লিকেশন, জাভা EE অ্যাপ্লিকেশন সার্ভার ইত্যাদি সহ যে কোন পরিবেশে এটি সহজেই ব্যবহার করা যেতে পারে।

## প্রকল্পের বিন্যাস
আপনাকে "/ src / main / resources" এর অধীনে "hibernate.cfg.xml" লাগাতে হবে। আপনি সমস্ত মডেল-ম্যাপিং ফাইলগুলি একই ডিরেক্টরি অধীনে স্থাপন করুন যা আপনি POJO মডেল ক্লাসগুলি সংজ্ঞায়িত করে।

## অন্তর্বর্তী উপাদানসমূহ
* তুলনামূলক ম্যাপিং অবজেক্ট
* টীকা
* এনটিটি ম্যানেজার - হাইবারনেট ৩.২ সংস্করণ থেকে জাভা স্থিরতা API কাজের জন্য এর ব্যবহার হয় 
* এনভার্স 
* বস্তু / গ্রিড ম্যাপার
* শার্ডস
* অনুসন্ধান
* সরঞ্জামসমূহ
* ভ্যালিডেটার
* মেটামডেল জেনারেটর
* এন হাইবারনেট

## সংস্করণের সমন্বয়

## আরো দেখুন

## References

## Bibliography

*
*
*
*
*
*
*
*
*
*

## External links
* 
* Hibernate source code on zGrepCode

বিষয়শ্রেণী:জাভা প্ল্যাটফর্ম
বিষয়শ্রেণী:Object-relational mapping
বিষয়শ্রেণী:Java enterprise platform
বিষয়শ্রেণী:Red Hat software
বিষয়শ্রেণী:Cross-platform software
বিষয়শ্রেণী:Persistence frameworks
বিষয়শ্রেণী:ক্রস-প্ল্যাটফর্ম সফটওয়্যার
বহু-ক্রীড়া প্রতিযোগিতার তালিকা

**বহু-ক্রীড়া প্রতিযোগিতা** হল একটি সংগঠিত বা আয়োজিত ক্রীড়া প্রতিযোগিতা, যাতে একাধিক ক্রীড়া নিয়ে একাধিক দিন ধরে একাধিক জাতীয় খেলোয়াড়দের নিয়ে অনুষ্ঠিত হয়। বিশ্বের প্রথম, প্রধান, আধুনিক ও আন্তর্জাতিক তৎপর্যপূর্ণ বহু-ক্রীড়া প্রতিযোগিতা হল আধুনিক অলিম্পিক ক্রীড়া প্রতিযোগিতা।

## বহু-ক্রীড়া প্রতিযোগিতার তালিকা


**Legend**
১. Established – Year in which first edition was held&nbsp;&nbsp;
২. Abolished – Year in which last edition was held&nbsp;&nbsp;
৩. Recurrence (in years)&nbsp;&nbsp;
৪. Cultural and/or political elements that limit audiences as intended (e.g. ethnicity, religion, gender, occupation)


## তথ্যসূত্র

বিষয়শ্রেণী:বহু-ক্রীড়া প্রতিযোগিতা
বিষয়শ্রেণী:বহু-ক্রীড়া প্রতিযোগিতা সম্পর্কিত তালিকা
নাসিরাবাদ জেলা

**নাসিরাবাদ** () পাকিস্তানের বেলুচিস্তান প্রদেশের কেন্দ্রীয় অঞ্চলের পশ্চিমে অবস্থিত একটি অন্যতম জেলা।নাসিরাবাদের সদর দপ্তর ডেরা মুরাদ জামালিতে অবস্থান করছে।তবে আগে বাংলাদেশের ময়মনসিংহ জেলার নামও নাসিরাবাদ ছিল।

## প্রশাসনিক বিভাগ
জেলাটি প্রশাসনিকভাবে ৪টি তহসিলে বিভক্ত, নিম্নে আলোচিত হল:
* ডেরা মুরাদ জামালী (জেলা সদর)
*  চত্তর
* তামবু
* বাবা কোট

## জনসংখ্যার উপাত্ত
১৯৯৮ সালের আদমশুমারি হিসাব অনুযায়ী জেলাটিতে  জনসংখ্যা ছিল প্রায় ২৪৬,০০০ জন এর মত। প্রধান ধর্ম হচ্ছে ইসলাম, যার মধ্যে প্রায় ৯৯% অধিবাসীই মুসলিম, ১৯৯৮ সালের প্রতিবেদন অনুযায়ী করা প্রথম প্রধান ভাষা হিসেবে ছিল বেলুচি (%), সিন্ধি (%) এবং সরাইকি (%)। ব্রাহুই ভাষায় অনেকে কথা বলে থাকেন।

## তথ্যসূত্র

## গ্রন্থপঞ্জি
*

## বহিঃসংযোগ

* Nasirabad District at www.balochistan.gov.pk 
* Nasirabad District  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:নাসিরাবাদ জেলা
বিষয়শ্রেণী:পাকিস্তানের জেলা
কুয়াইশ বুড়িশ্চর শেখ মোহাম্মদ সিটি কর্পোরেশন কলেজ

**কুয়াইশ বুড়িশ্চর শেখ মোহাম্মদ সিটি কর্পোরেশন কলেজ** চট্টগ্রামের হাটহাজারিতে  অবস্থিত একটি স্বনামধন্য বিশ্ববিদ্যালয় । এটি ১৯৭২ সালে  এলাকার কতিপয় শিক্ষানুরাগীদের প্রচেষ্টায় প্রতিষ্ঠিত হয়।

## পাঠাগার
কলেজের পুরাতন ভবনের উপরতলয়ায় রয়েছে বিশাল পাঠাগার। এখানে পড়াশুনার সুষ্ঠু পরিবেশ বিদ্যমান।

## ক্যাম্পাস
একটি রাজনীতিমুক্ত প্রতিষ্ঠান এবং ক্যাম্পাস সি.সি ক্যামেরা দ্বারা নিয়ন্ত্রিত।

## বিজ্ঞানাগার
অত্র কলেজের বিজ্ঞান বিভাগের জন্য সংরক্ষিত বিজ্ঞানাগার গুলো যুগোপযোগী ব্যবহারিক যন্ত্রপাতি দ্বারা সুসজ্জিত।

## আরো দেখুন

* চট্টগ্রাম বিশ্ববিদ্যালয়
* জাতীয় বিশ্ববিদ্যালয়

## তথ্যসূত্র

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
দুর্গাপুর পূর্ব বিধানসভা কেন্দ্র

**দুর্গাপুর পূর্ব (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র। পূর্বে দুর্গাপুর-২ বিধানসভা কেন্দ্র দ্বারা অন্তর্ভুক্ত ছিল।

## এলাকা
১৯৫২ সালে আউসগ্রাম কেন্দ্র যৌথ আসন ছিল। ১৯৫৭ সালে অণ্ডাল কেন্দ্র যৌথ আসন ছিল। ১৯৬২ এবং ১৯৬৭ সালে দুর্গাপুর কেন্দ্র একক আসন ছিল। অতিরিক্ত, ১৯৬৭ থেকে ১৯৭২ সাল পর্যন্ত ফরিদপুর আসন যুক্ত ছিল। ১৯৭২ সাল থেকে দুর্গাপুর যৌথ আসন ছিল।

ভারতের সীমানা পুনর্নির্ধারণ কমিশনের নির্দেশিকা অনুসারে, দুর্গাপুর-১, দুর্গাপুর-২ যথাক্রমে দুর্গাপুর পশ্চিম বিধানসভা কেন্দ্র এবং দুর্গাপুর পূর্ব বিধানসভা কেন্দ্র পুন:নবীকরণ হয়। ২৭৬ নং দুর্গাপুর পূর্ব বিধানসভা কেন্দ্রটি ১ থেকে ১০ এবং ২৩ থেকে ২৮ নং ওয়ার্ড গুলি দুর্গাপুর পৌরসংস্থার অন্তর্গত এবং আমলাজোড়া, গোপালপুর এবং মলানদিঘী গ্রাম পঞ্চায়েত গুলি কাঁকসা সমষ্টি উন্নয়ন ব্লক এর অন্তর্গত।

দুর্গাপুর পূর্ব বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১৬

### ১৯৭৭-২০০৬ দুর্গাপুর-২ কেন্দ্র
২০০৬ সালের বিধানসভা নির্বাচনে, সিপিআই (এম) এর বিপ্রেন্দু কুমার চক্রবর্তী দুর্গাপুর-২ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের অপূর্ব মুখার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের অপূর্ব মুখার্জী সিপিআই (এম) এর দেবব্রত ব্যানার্জীকে পরাজিত করেন। ১৯৯৬ সালে সিপিআই (এম) এর দেবব্রত ব্যানার্জী কংগ্রেসের মলয় কান্তি দত্তকে পরাজিত করেন।  ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর তরুণ চ্যাটার্জী কংগ্রেসের অসিত চট্টরাজকে পরাজিত করেন, ১৯৮৭ সালে কংগ্রেসের নারায়ণ হাজারা চৌধুরীকে, ১৯৮২ সালে কংগ্রেসের বারেন রায়কে, ১৯৭৭ সালে কংগ্রেসের অজিত ব্যানার্জীকে পরাজিত করেন।

### ১৯৬২-১৯৭২ দুর্গাপুর কেন্দ্র
কংগ্রেসের আনন্দ গোপাল মুখার্জী ১৯৭২ সালে দুর্গাপুর কেন্দ্র থেকে জয়ী হন। সিপিআই (এম) এর দিলীপ মজুমদার ১৯৭১, ১৯৬৯ এবং ১৯৬৭ সালে জয়ী হন। কংগ্রেসের আনন্দ গোপাল মুখার্জী ১৯৬২ সালে জয়ী হন।
### ১৯৬৭-১৯৭২ ফরিদপুর কেন্দ্র
কংগ্রেসের অজিত কুমার বন্দ্যোপাধ্যায় ১৯৭২ সালে ফরিদপুর কেন্দ্র থেকে জয়ী হন। সিপিআই (এম) এর সনৎ কুমার ব্যানার্জী ১৯৭১ সালে জয়ী হন। বাংলা কংগ্রেস এর মনোরঞ্জন বক্সী ১৯৬৯ এবং ১৯৬৭ সালে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম বর্ধমান জেলার রাজনীতি
কোকো (২০১৭-এর চলচ্চিত্র)

***কোকো*** ২০১৭ সালের মার্কিন ত্রিমাত্রিক অ্যানিমেটকৃত কাল্পনিক চলচ্চিত্র, যা পিক্সার অ্যানিমেশন স্টুডিওস কর্তৃক প্রযোজিত এবং ওয়াল্ট ডিজনি পিকচার্স কর্তৃক মুক্তিপ্রাপ্ত। চলচ্চিত্রটি নির্মিত হয়েছে এর পরিচালক লি আঙ্করিচের মুল পরিকল্পনার ওপর ভিত্তি করে এবং এর সহ-পরিচালক হলেন আদ্রিয়ান মোলিনা। চলচ্চিত্রটিতে কণ্ঠ দিয়েছেন এ্যান্থনি গঞ্জালেজ, গেল গার্সিয়া বার্নাল, বেঞ্জামিন ব্র্যাট, এ্যালানা উবেক, এবং এডওয়ার্ড জেমস।

## কাহিনী-সংক্ষেপ
## কণ্ঠাভিনয়

* এ্যান্থনি গঞ্জালেজ - মিগেল, ১২ বছরের বালক, যে সঙ্গীত ভালবাসে।
* গেল গার্সিয়া বার্নাল - হেক্টর
* বেঞ্জামিন ব্র্যাট - এর্নেস্তো দে লা ক্রুজ, মেক্সিকোর ইতিহাসে সবচেয়ে জনপ্রিয় গায়ক এবং মিগেলের আদর্শ। 
** মার্কো এ্যান্টোনিও সোলিস *রিমেম্বার মি* ছাড়া দেলা ক্রুজের গানগুলোতে কণ্ঠ দিয়েছেন।
* এ্যালানা উবেখ - ইমেল্ডা, মিগেলের মৃত পর-পর-দাদী, হেক্টরের স্ত্রী এবং পরিবারের কর্ত্রী ছিলেন।
* রেনে ভিক্টর - আবুয়েলিটা, কোকোর কন্যা এলেনা এবং মিগেলের দাদী, যে রিভেরা পরিবারে কঠোরভাবে সঙ্গীতচর্চা নিষিদ্ধ করে রেখেছে।
* অ্যানা ওফেলিয়া মারগুইয়া - কোকো, মিগেলের পর-দাদী এবং হেক্টর ও ইমেল্ডার কন্যা

## তথ্যসূত্র

বিষয়শ্রেণী:অ্যানি পুরস্কার বিজয়ী
বিষয়শ্রেণী:আইম্যাক্স চলচ্চিত্র
বিষয়শ্রেণী:মেক্সিকোর পটভূমিতে চলচ্চিত্র
বিষয়শ্রেণী:শিশু সম্পর্কিত চলচ্চিত্র
বিষয়শ্রেণী:পরিবার সম্পর্কে চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:শ্রেষ্ঠ অ্যানিমেটেড ফিচার বাফটা বিজয়ী
বিষয়শ্রেণী:চলচ্চিত্র বিতর্ক
বিষয়শ্রেণী:শ্রেষ্ঠ মৌলিক গান বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:মেক্সিকোর সংস্কৃতি
বিষয়শ্রেণী:পিক্সার অ্যানিমেটেড চলচ্চিত্র
বিষয়শ্রেণী:ত্রিমাত্রিক অ্যানিমেটেড চলচ্চিত্র
বিষয়শ্রেণী:২০১৭-এর ত্রিমাত্রিক চলচ্চিত্র
বিষয়শ্রেণী:২০১৭-এর কাল্পনিক চলচ্চিত্র
জর্জ আর্লিস

**জর্জ আর্লিস** (; জন্ম: **অগাস্টাস জর্জ অ্যান্ড্রুজ**, ১০ এপ্রিল ১৮৬৮ - ৫ ফেব্রুয়ারি ১৯৪৬) ছিলেন একজন ইংরেজ অভিনেতা, লেখক, নাট্যকার, ও চলচ্চিত্র নির্মাতা। তিনি ইংরেজ হলেও মার্কিন যুক্তরাষ্ট্রের চলচ্চিত্রে বিভিন্ন ঐতিহাসিক ব্যক্তিদের চরিত্রে কাজ করে সফলতা অর্জন করেন। তিনি *[[ডিসরেইলি (১৯২৯-এর চলচ্চিত্র)|ডিসরেইলি]]* (১৯২৯) চলচ্চিত্রে ভিক্টোরীয় যুগের ব্রিটিশ প্রধানমন্ত্রী বেঞ্জামিন ডিসরেইলি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন। তিনি অস্কার বিজয়ী প্রথম ব্রিটিশ অভিনেতা এবং অস্কার বিজয়ীদের মধ্যে সর্বাগ্রে জন্মগ্রহণকারী।

আর্লিস কয়েকটি নাটক রচনা করেছেন এবং দুটি আত্মজীবনী লিখেছেন, সেগুলো হল *আপ দ্য ইয়ার্স ফ্রম ব্লুমসবারি* (১৯২৭) ও *মাই টেন ইয়ার্স ইন দ্য স্টুডিওজ* (১৯৪০)। চলচ্চিত্রে অবদানের স্বীকৃতি হিসেবে হলিউড ওয়াক অব ফেমে তার নামাঙ্কিত তারকা খচিত করা হয়।

## জীবনী
### প্রারম্ভিক জীবন
আর্লিস ১৮৬৮ সালের ১০ই এপ্রিল লন্ডনে জন্মগ্রহণ করেন এবং তার বাপ্তিস্ম পরবর্তী নাম রাখা হয় অগাস্টাস জর্জ অ্যান্ড্রুজ, কিন্তু বিভিন্ন তালিকায় তার নাম জর্জ অগাস্টার অ্যান্ড্রুজ হিসেবে লিপিবদ্ধ করা হয়েছে। তার পিতা উইলিয়াম জোসেফ আর্লিস অ্যান্ড্রুজ প্রকাশনা ব্যবসায়ের সাথে জড়িত ছিলেন। আর্লিস হারোতে পড়াশোনা করেন এবং তার পিতার প্রকাশনা অফিসে কাজ শুরু করেন, কিন্তু ১৮ বছর বয়সে তিনি মঞ্চে অভিনয়ের উদ্দেশ্যে এই কাজ ত্যাগ করেন। তিনি ১৮৮৭ সালে ব্রিটিশ প্রদেশে মঞ্চে অভিনয়ের মধ্য দিয়ে তার অভিনয় জীবন শুরু করেন। ১৯০০ সালের মধ্যে তিনি লন্ডনের ওয়েস্ট এন্ড মঞ্চে পার্শ্ব ভূমিকায় অভিনয় শুরু করেন। তিনি ১৯০১ সালে মিসেস প্যাট্রিক ক্যামবেলের দলের সাথে মার্কিন যুক্তরাষ্ট্র সফরে যান। এই সফরের সময়টুকু মার্কিন যুক্তরাষ্ট্রে কাটানোর উদ্দেশ্য নিয়ে গেলেও তিনি ২০ বছর সেখানে রয়ে যান এবং ১৯০৮ সালে *দ্য ডেভিল*-এ শ্রেষ্ঠাংশে অভিনয় করেন। প্রযোজক জর্জ টাইলার ১৯১১ সালে লুই নাপোলিয়ন পার্কারকে শুধু তাকেই কেন্দ্র করে একটি নাটক লিখতে আহ্বান জানান, এবং আর্লিস *ডিসরেইলি* নামক এই নাটকটি নিয়ে পাঁচ বছর বিভিন্ন স্থানে সফরে যান এবং উনবিংশ শতাব্দীর ব্রিটিশ প্রধানমন্ত্রী বেঞ্জামিন ডিসরেইলির সাথে তার মিল ছিল।

## চলচ্চিত্রের তালিকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৮৬৮-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:১৯শ শতাব্দীর ইংরেজ অভিনেতা
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২০শ শতাব্দীর ইংরেজ লেখক
বিষয়শ্রেণী:ইংরেজ আত্মজীবনীকার
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ নাট্যকার
বিষয়শ্রেণী:ইংরেজ নির্বাক চলচ্চিত্র অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:যুক্তরাজ্যে সংক্রামক রোগে মৃত্যু
বিষয়শ্রেণী:লন্ডনের অভিনেতা
বিষয়শ্রেণী:লন্ডনের লেখক
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
আয়শা আখতার

**আয়শা আখতার** একজন বাংলাদেশী চলচ্চিত্র অভিনেত্রী। ১৯৮২ সালে মুক্তিপ্রাপ্ত রজনীগন্ধা চলচ্চিত্রে অভিনয়ের সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী পুরস্কার জিতে নেন।

## চলচ্চিত্রের তালিকা

## পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:জীবিত ব্যক্তি
ফিলিপি সেন্ডল্যার

**ফিলিপি সেন্ডল্যার** (জন্ম ১০ ফেব্রুয়ারি ১৯৯৭) হলেন একজন ডাচ্ পেশাদার ফুটবলার যিনি জনপ্রিয় ইংলিশ ফুটবল ক্লাব ম্যানচেস্টার সিটি-এর হয়ে, একজন সেন্ট্রে ব্যাক হিসেবে খেলে থাকেন।

## ক্লাব খেলোয়াড়ী জীবন
জন্ম, নেদারল্যান্ডসের রাজধানী আমস্টারডাম শহরে, স্যান্ডল্যার ২০১৬-১৭ মৌসুমে ডাচ্ ফুটবল ক্লাব পিইসি জিওলে-এ খেলার মধ্য দিয়ে তার জেষ্ঠ খেলোয়াড়ী জীবন শুরু করেন, যদিও তিনি পূর্বে জনপ্রিয় ডাচ্ ফুটবল ক্লাব এজাক্স-এ তার কিশোরকালীন সময়ে খেলেছেন।

২০১৮ সালের জানুয়ারী মাসে ঘোষণা করা হয় যে, সেন্ডল্যার তার ক্লাব পিইসি জিওলে ত্যাগ করবেন এবং একই বছরের গ্রীষ্মে ইংলিশ ক্লাব ম্যানচেস্টার সিটি'তে স্থানান্তর ফি হিসাবে বিভিন্ন সংবাদ মাধ্যমের তথ্য অনুযায়ী ২.৫ মিলিয়ন এবং ৩ মিলিয়ন ইউরোর (€ ইউরো) মাঝামাঝি অর্থের বিনিময়ে যোগ দেবেন। ২০১৮ সালের ৩১শে জুলাই পুরো স্থানান্তর প্রক্রিয়াটি সম্পন্ন হয়। সেন্ডল্যার, তার পূর্বের ক্লাব এজাক্স-এর সতীর্থ আব্দেলহাক নওরি-এর প্রতি সমর্থনসূচক ক্লাবটিকে তার জার্সি নাম্বর ৩৪ দিতে অনুরোধ করেন, যিনি ম্যাচ চলাকালে হটাৎ মাঠে পরেগিয়েছীলেন এবং তার মস্তিষ্কের ক্ষতিজনিত সমস্যায় ভোগেন, পরবর্তীতে তার খেলোয়াড়ী জীবনের অবসান ঘটে।

সেন্ডল্যার তার নতুন ক্লাব সিটির হয়ে ২০১৯ সালের ৬ই জানুয়ারী অভিষিক্ত হন, এফএ কাপ-এর খেলায় রটেনহাম ইউনাইটেড-এর বিপক্ষে ৭-০ গোলে জয় পাওয়া ম্যাচে তিনি বদলি খেলোয়াড় হিসেবে মাঠে নামেন।

## আন্তর্জাতিক খেলোয়াড়ী জীবন
সেন্ডল্যার, নেদারল্যান্ডসের অনূর্ধ্ব-২০-এর দলের হয়ে প্রতিনিধিত্ব করেছেন।

## খেলোয়াড়ী জীবনের পরিসংখ্যান

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:অ্যামস্টারড্যাম থেকে আগত ফুটবলার
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:এজাক্সের ফুটবলার
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:ডাচ্ প্রবাসী ফুটবলার
বিষয়শ্রেণী:ইংল্যান্ডে বসবাসরত ডাচ্ প্রবাসী ফুটবলার
বিষয়শ্রেণী:ইংল্যান্ডে বসবাসরত ডাচ্ প্রবাসী ব্যক্তি
বিষয়শ্রেণী:নেদারল্যান্ডসের আন্তর্জাতিক যুব ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:ফেইয়ানর্টের খেলোয়াড়
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:ত্রোয়া ওব শম্পানিয়ের খেলোয়াড়
বিষয়শ্রেণী:এনইসি নিজমেগেন খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ওলন্দাজ প্রবাসী পুরুষ ফুটবলার
লেহরি জেলা

**লেহরি জেলা** পাকিস্তানের বেলুচিস্তান প্রদেশের ৩১তম জেলা ছিল। সিবি ও কচি জেলার অংশ হিসেবে জেলাটি ২০১৩ সালের মে মাসে গঠন করা হয়েছিল। অধিকাংশ লোকজন ডোমকি, সিয়াল ও জামোট উপজাতি থেকে এই জেলায় বসবাস করে থাকেন। ২০১৮ সালের জানুয়ারিতে; বেলুচিস্তানের মন্ত্রিপরিষদ লেহরি জেলাকে অপসারণের সিদ্ধান্ত গ্রহণ করে সিবি জেলাতে সংযুক্ত করা হবে বলে ঘোষণা করে।.

লেহরি জেলা নিম্নলিখিত তহসিল নিয়ে গঠিত হয়েছিল:
* ভাগ
* লেহরি

## তথ্যসূত্র

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:লেহরি জেলা
সোহবাতপুর জেলা

**সোহবাতপুর জেলা** পাকিস্তানের বেলুচিস্তান প্রদেশে অবস্থিত একটি জেলা। এটি জাফরাবাদ জেলার অংশ হিসেবে ২০১৩ সালের মে তারিখে গঠন করা হয়েছিল।

জেলাটির জনসংখ্যা ২০০,০০০ এর বেশি। সোহবাতপুর জেলা নিম্নলিখিত তহসিল নিয়ে গঠিত হয়েছে: 
* মাঞ্জিপুর
* হায়েরদিন
* ফরিদাবাদ
* সোহাবাত পুর

ভৌগোলিক অবস্থান অনুযায়ী জেলাটি বেলুচিস্তানে নসিরাবাদ, জাফরাবাদ ও ডেরা বুগতি এলাকা এবং সিন্ধু জ্যাকোবাবাদ ও কাশমোর জেলার সীমানা নিয়ে গঠিত হয়েছে। এখানে ৮টি পুলিশ স্টেশন রয়েছে।

## তথ্যসূত্র

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:সোহবাতপুর জেলা
বিষয়শ্রেণী:পাকিস্তানের জেলা
চাগাই জেলা

**চাগাই জেলা** (এছাড়াও চাগি নামেও ডাকা হয়ে থাকে)  (), পাকিস্তানের বৃহত্তম জেলা এবং পাকিস্তানের বেলুচিস্তান প্রদেশের উত্তর পশ্চিমে অঞ্চলে অবস্থিত একটি জেলা।
১৯৯৮ সালের আদমশুমারি হিসাব অনুযায়ী, দালবাদিন এবং তাফতান উপবিভাগের মোট জনসংখ্যা ছিল ৯৩,০০০ জন এর মত। যার মধ্যে অধিকাংশই (৯৬%) বেলুচি ভাষাকে প্রথম ভাষা হিসাবে ব্যবহার করে থাকেন।

## প্রশাসন
চাগাই জেলা প্রশাসনিকভাবে নিম্নোক্ত তহসিল ও ইউনিয়ন পরিষদে বিভক্ত:
* আমুরি
* চাগাই
* দালবান্দিন
* নক কুন্দি
* তাফতান
* যকমাচ

## তথ্যসূত্র

## গ্রন্থপঞ্জি
*

## বহিঃসংযোগ

* Chagai District Development Profile 2011 
* Chagai District at www.balochistan.gov.pk 
* District Chagai -  Balochistan Police

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:চাগাই জেলা
কিল্লা আব্দুল্লাহ জেলা

**কিল্লা আব্দুল্লাহ** অথবা **কিলা আব্দুল্লাহ** অথবা **আব্দুল্লাহ কিল্লা** () পাকিস্তানের বেলুচিস্তান প্রদেশের উত্তর পশ্চিমে অবস্থিত একটি অন্যতম জেলা। কিল্লা আবদুল্লাহকে পিশিন জেলা থেকে আলাদা করা হয় এবং ১৯৯৩ সালের জুনে একটি নতুন জেলা হিসেবে গঠন করা হয়।

২০১২ সালের আদমশুমারীর হিসাব অনুযায়ী কিল্লা আব্দুল্লাহ জেলার জনসংখ্যা ছিল প্রায় ১২০,০০০ এর বেশি সংখ্যক, যেখানে পশতুন হচ্ছে বিশাল সংখ্যাগরিষ্ঠ সম্প্রদায়। এই অঞ্চলের প্রায় ৯৯.৫% মানুষই মুসলমান সম্প্রদায়ের। পশতু জনসংখ্যার প্রায় ৯৭.৫% মাতৃভাষা হিসেবে ব্যবহার করে থাকে।

## প্রশাসনিক উপবিভাগ
জেলাটি প্রশাসনিকভাবে নিম্নোক্ত তহসিলগুলি নিয়ে গঠিত হয়েছে:

* চমন
* দোবান্দ
* গুলিস্তান
* কিল্লা আব্দুল্লাহ

## তথ্যসূত্র

## গ্রন্থপঞ্জি
*

## বহিঃসংযোগ

* Killa Abdullah District at www.balochistan.gov.pk 
* Killa Abdullah District  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:কিল্লা আব্দুল্লাহ জেলা
বিষয়শ্রেণী:পাকিস্তানের জেলা
টম উইলকিনসন

**টমাস জেফ্রি "টম" উইলকিনসন**, ওবিই (; জন্ম: ৫ ফেব্রুয়ারি ১৯৪৮) হলেন একজন ইংরেজ অভিনেতা। তিনি দুটি একাডেমি পুরস্কারের মনোনয়ন লাভ করেছেন, প্রথমটি *[[ইন দ্য বেডরুম]]* (২০০১) চলচ্চিত্রে অভিনয় করে শ্রেষ্ঠ অভিনেতা বিভাগে এবং দ্বিতীয়টি *[[মাইকেল ক্লেটন (চলচ্চিত্র)|মাইকেল ক্লেটন]]* (২০০৭) চলচ্চিত্রে অভিনয় করে  শ্রেষ্ঠ পার্শ্ব অভিনেতা বিভাগে। এছাড়া তার অভিনীত উল্লেখযোগ্য চলচ্চিত্রগুলো হল *দ্য ফুল মন্টি* (১৯৯৭), *[[শেকসপিয়ার ইন লাভ]]* (১৯৯৮), *সেপারেট লাইজ* (২০০৫), ও *দ্য বেস্ট এক্সোটিক ম্যারিগোল্ড হোটেল* (২০১২)।

তিনি *জন অ্যাডামস* মিনি ধারাবাহিকে বেঞ্জামিন ফ্রাঙ্কলিন চরিত্রে অভিনয় করে ২০০৯ সালে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার এবং প্রাইমটাইম এমি পুরস্কার অর্জন করেছেন। টেলিভিশনে তার অন্যান্য উল্লেখযোগ্য কাজ হল *নরমাল*, *রিকাউন্ট* ও *আ নাম্বার*।

## প্রারম্ভিক জীবন
উইলকিনসন ১৯৪৮ সালের ৫ই ফেব্রুয়ারি ইংল্যান্ডের ওয়েস্ট রাইডিং অব ইয়র্কশায়ারের হোয়ার্ফেডেলে জন্মগ্রহণ করেন। তার পিতা টমাস উইলকিনসন একজন কৃষক এবং মাতা মার্জরি। চার বছরে বয়সে তিনি সপরিবারে কানাডা চলে যান। সেখানে পাঁচ বছর থাকার পর পুনরায় যুক্তরাজ্যে ফিরে আসেন ও কর্নওয়েলে বসবাস শুরু করেন। তিনি কেন্ট বিশ্ববিদ্যালয় থেকে স্নাতক ডিগ্রি অর্জন করেন। বিশ্ববিদ্যালয়ে পড়াকালীন তিনি টিটুয়েন্টিফোর ড্রামা সোসাইটির (তৎকালীন ইউকেসিডি) সদস্য ছিলেন। পরবর্তী কালে তিনি রয়্যাল একাডেমি অব ড্রামাটিক আর্টে অধ্যয়ন করেন।

## ব্যক্তিগত জীবন
উইলকিনসন ১৯৯৮ সালে অভিনেত্রী ডায়ানা হার্ডক্যাসলের সাথে বিবাহ বন্ধনে আবদ্ধ হন। এই দম্পতির দুই কন্যা রয়েছে, তারা হলেন অ্যালিস ও মলি। উইলকিনসন সপরিবারে উত্তর লন্ডনে বসবাস করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ বংশোদ্ভূত ব্রিটিশ
বিষয়শ্রেণী:ইয়র্কশায়ারের অভিনেতা
বিষয়শ্রেণী:কেন্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:অডিওবই পাঠক
বিষয়শ্রেণী:ইংরেজ কণ্ঠাভিনেতা
নরেন্দ্রপুর রেলওয়ে স্টেশন

**নরেন্দ্রপুর রেলওয়ে স্টেশন** হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে 
আনুমানিক  দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। নরেন্দ্রপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১১৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। নরেন্দ্রপুর রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরের দক্ষিণ প্রান্তে অবস্থিত। এই রেলওয়ে স্টেশনটি নরেন্দ্রপুর ও তার পার্শ্ববর্তী এলাকাগুলিতে রেল পরিষেবা প্রদান করে।

## ভৌগোলিক অবস্থান
নরেন্দ্রপুর রেলওয়ে স্টেশনের অবস্থান হল । এর গড় উচ্চতা হল ।

## ইতিহাস
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে নরেন্দ্রপুর পর্যন্ত  বিস্তৃত ব্রডগেজ রেলপথ নির্মাণ করেছিল।

## বৈদ্যুতিকরণ
শিয়ালদহ থেকে নরেন্দ্রপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।

## তথ্যসূত্র

## বহিঃসংযোগ
*  
*  
* 

বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৬২-এ ভারতে প্রতিষ্ঠিত
বিষয়শ্রেণী:১৮৬২-এ চালু রেলওয়ে স্টেশন
বিষয়শ্রেণী:১৮৬২-এ ভারতে চালু রেলওয়ে স্টেশন
লরা লিনি

**লরা লেগেট লিনি** (; জন্ম: ৫ ফেব্রুয়ারি ১৯৬৪) হলেন একজন মার্কিন অভিনেত্রী ও গায়িকা। অভিনয় জীবনে তিনি তিনটি গোল্ডেন গ্লোব পুরস্কার ও চারটি প্রাইমটাইম এমি পুরস্কার অর্জন করেছেন এবং তিনটি একাডেমি পুরস্কার ও চারটি টনি পুরস্কারের মনোনয়ন লাভ করেছেন।

১৯৯০ সালে লিনির ব্রডওয়ে মঞ্চে অভিষেক হয় এবং তিনি ২০০২ সালে *দ্য ক্রুসিবল* নাটকের পুনরুজ্জীবিত মঞ্চায়নে, ২০০৪ সালে *সাইট আনসিন* ও ২০১০ সালে *টাইম স্ট্যান্ডস স্টিল* নাটকের মূল ব্রডওয়ে মঞ্চায়নে, ২০১৭ সালে *দ্য লিটল ফক্সেস* নাটকের পুনরুজ্জীবিত মঞ্চায়নে অভিনয় করে চারটি টনি পুরস্কারের মনোনয়ন লাভ করেন। টেলিভিশনে তিনি *ওয়াইল্ড আইরিস* (২০০১) টেলিভিশন চলচ্চিত্রে অভিনয় করে তার প্রথম প্রাইমটাইম এমি পুরস্কার অর্জন করেন। তিনি সিটকম *ফ্রেজিয়ার*-এ অভিনয় করে এবং মিনি ধারাবাহিক *জন অ্যাডামস*-এ অভিনয় করে আরও দুটি এমি পুরস্কার অর্জন করেন। ২০১০ থেকে ২০১৩ সাল পর্যন্ত তিনি শোটাইম চ্যানেলের ধারাবাহিক *দ্য বিগ সি*-এ অভিনয় করেন এবং তার চতুর্থ এমি পুরস্কার অর্জন করেন। তিনি বর্তমানে নেটফ্লিক্সের *ওজার্ক* ধারাবাহিকে অভিনয় করছেন।

লিনি *লরেঞ্জোস অয়েল* চলচ্চিত্র দিয়ে বড় পর্দায় আত্মপ্রকাশ করেন। তিনি *[[ইউ ক্যান কাউন্ট অন মি]]* (২০০০), *[[কিনসি (চলচ্চিত্র)|কিনসি]]* (২০০৪) ও *[[দ্য স্যাভেজেস (চলচ্চিত্র)|দ্য স্যাভেজেস]]* (২০০৭) চলচ্চিত্রে অভিনয় করে তিনটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *প্রাইমাল ফিয়ার* (১৯৯৬), *দ্য ট্রুম্যান শো* (১৯৯৮), *[[মিস্টিক রিভার (চলচ্চিত্র)|মিস্টিক রিভার]]* (২০০৩), *লাভ অ্যাকচুয়ালি* (২০০৩), *দ্য স্কুইড অ্যান্ড দ্য হোয়েল* (২০০৫), *দ্য ন্যানি ডায়েরিজ* (২০০৭), *সালি* (২০১৬) ও *টিনেজ মিউট্যান্ট নিনজা টার্টলস: আউট অব দ্য শ্যাডোস* (২০১৬)।

## প্রারম্ভিক জীবন
লিনি ১৯৬৪ সালের ৫ই ফেব্রুয়ারি ম্যানহাটনে জন্মগ্রহণ করেন। তার মাতা মিরিয়াম অ্যান্ডারসন "অ্যান" পার্স (বিবাহপূর্ব লেগেট) মেমোরিয়াল স্লোয়ান কেটারিং ক্যানসার সেন্টারের সেবিকা ছিলেন এবং পিতা চতুর্থ রুমুলুস জাকারিয়া লিনি (১৯৩০-২০১১) একজন নাট্যকার ও অধ্যাপক ছিলেন। লিনির প্র-প্র-পিতামহ রুমুলুস জাকারিয়া লিনি মার্কিন যুক্তরাষ্ট্রের রিপাবলিকান কংগ্রেসম্যান ছিলেন। তার পিতার দ্বিতীয় বিবাহের পক্ষ থেকে তার সুজান নামে এক বৈমাত্রেয় বোন রয়েছে।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক অভিনেত্রী (টেলিভিশন) বিভাগে গোল্ডেন গ্লোব বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:ম্যানহাটনের ব্যক্তি
বিষয়শ্রেণী:ম্যাসাচুসেট্‌সের অভিনেত্রী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহ�
বিষয়শ্রেণী:জুলিয়ার্ড স্কুলের প্রাক্তন শিক্ষার্থী
বিষয়শ্রেণী:থিয়েটার ওয়ার্ল্ড পুরস্কার বিজয়ী
মাইকেল শিন

**মাইকেল ক্রিস্টোফার শিন**, ওবিই (; জন্ম: ৫ ফেব্রুয়ারি ১৯৬৯) হলেন একজন ওয়েলসীয় অভিনেতা। লন্ডনের রয়্যাল একাডেমি অব ড্রামাটিক আর্ট থেকে প্রশিক্ষণ গ্রহণ করে তিনি ১৯৯০-এর দশক জুড়ে মঞ্চে অভিনয় করেন। এই সময়ে মঞ্চে তার উল্লেখযোগ্য কাজগুলো হল *রোমিও অ্যান্ড জুলিয়েট* (১৯৯২), *ডোন্ট ফুল উইথ লাভ* (১৯৯৩), *পিয়ার জাইন্ট* (১৯৯৪), *দ্য সিগাল* (১৯৯৫), *দ্য হোমকামিং* (১৯৯৭), এবং *ফিফথ হেনরি* (১৯৯৭)। ১৯৯৮ সালে ওল্ড ভিসে *আমাডেয়ুস* ও ১৯৯৯ সালে ন্যাশনাল থিয়েটারে *লুক ব্যাক ইন অ্যাঙ্গার* এবং ২০০৩ সালে ডনমার ওয়্যারহাউজে *কালিগুলা* মঞ্চনাটকে অভিনয় করে তিনি তিনটি লরন্স অলিভিয়ে পুরস্কারের মনোনয়ন লাভ করেন

২০০০-এর দশকে তিনি চলচ্চিত্রে অভিনয় করে খ্যাতি অর্জন করেন, বিশেষ করে জীবনীমূলক চলচ্চিত্রে কাজ করে। তিনি ব্রিটিশ রাজনীতিবিদ টনি ব্লেয়ার চরিত্রে পিটার মরগান রচিত ত্রয়ী চলচ্চিত্র - টেলিভিশন চলচ্চিত্র *দ্য ডিল* (২০০৩), চলচ্চিত্র *[[দ্য কুইন (২০০৬-এর চলচ্চিত্র)|দ্য কুইন]]* (২০০৬) ও *দ্য স্পেশাল রিলেশনশিপ* (২০১০)-এ অভিনয় করেন। তিনি *দ্য ডিল*-এ অভিনয়ের জন্য টিভি চলচ্চিত্রে সেরা অভিনেতা বিভাগে প্রাইমটাইম এমি পুরস্কার এবং *দ্য কুইন*-এ অভিনয়ের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। ২০১৩ সালে তিনি শোটাইম চ্যানেলের ধারাবাহিক *মাস্টার্স অব সেক্স*-এ অভিনয় করে নাট্যধর্মী টিভি ধারাবাহিকে সেরা অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ওয়েলসীয় অভিনেতা
বিষয়শ্রেণী:২১শ শতাব্দীর ওয়েলসীয় অভিনেতা
বিষয়শ্রেণী:ওয়েলসীয় চলচ্চিত্র অভিনেতা
বিষয়শ্রেণী:ওয়েলসীয় টেলিভিশন অভিনেতা
বিষয়শ্রেণী:ওয়েলসীয় মঞ্চ অভিনেতা
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
নোয়াখালী জেলার শিক্ষাপ্রতিষ্ঠানের তালিকা

## সারাংশ
নোয়াখালী জেলার সাক্ষরতার হার ৯৫.৫২%। এ জেলায় রয়েছে:

বিজ্ঞান ও প্রযুক্তি বিশ্ববিদ্যালয়: ১টি

মেডিকেল কলেজ: ১টি (সরকারি)

মেডিকেল ট্রেনিং স্কুল: ৫টি (১টি সরকারি)

নার্সিং কলেজ: ৩টি (১টি সরকারি)

আইন কলেজ: ২টি (সরকারি)

টিচার্স ট্রেনিং ইনস্টিটিউট:২টি (১টি সরকারি)

টেক্সটাইল ইঞ্জিনিয়ারিং কলেজ: ১টি (সরকারি)

পলিটেকনিক ইনস্টিটিউট: ১টি(বেসরকারি)

পলিটেকনিক ইনস্টিটিউট: ১টি(বেসরকারি)

কলেজ: ৩৫টি (৮টি সরকারি)

মাদ্রাসা: ১৬১টি

মাধ্যমিক বিদ্যালয়: ২৮৯টি (১২টি সরকারি)

কারিগরি শিক্ষা প্রতিষ্ঠান: ৫টি

কৃষি প্রশিক্ষণ কেন্দ্র: ২টি

প্রাথমিক বিদ্যালয়: ১২৪৩টি

## উচ্চ মাধ্যমিক পর্যায়

বাংলাদেশের নোয়াখালী জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)

## বিশ্ববিদ্যালয় কলেজ

## মেডিকেল কলেজ

## কলেজ

### <u>[[নোয়াখালী সদর উপজেলা]]</u>

### <u>[[বেগমগঞ্জ উপজেলা]]</u>

### <u>[[সেনবাগ উপজেলা]]</u>

### <u>[[সোনাইমুড়ি উপজেলা]]</u>

 

### <u>[[চাটখিল উপজেলা]]</u>

### <u>[[কোম্পানীগঞ্জ উপজেলা]]</u>

### <u>[[কবিরহাট উপজেলা]]</u>

 

### <u>[[সুবর্ণচর উপজেলা]]</u>

### <u>[[হাতিয়া উপজেলা]]</u>

## মাদ্রাসা সমূহ

## তথ্যসূত্র

## বহিঃসংযোগ

বিষয়শ্রেণী:নোয়াখালী জেলা
বিষয়শ্রেণী:জেলা অনুযায়ী বাংলাদেশের শিক্ষাপ্রতিষ্ঠানের তালিকা